
Po pensijų išmokų bumo – klientų srautai stabilizavosi, naujų telefonų pardavimai – aukštumose
Taip lengviau: greitasis skaitymas
	· Pradėjus išmokėti II pakopos pensijų lėšas, antrąjį savaitgalį klientų srautai stabilizavosi
· Ryškiausias pirkėjų aktyvumo šuolis ir išaugę pardavimai stebėti pirmąjį savaitgalį
· Įrangos pardavimai vis dar išlieka padidėję – kai kuriose kategorijose iki 80 proc.
· Daugiausia žmonių domisi naujais išmaniaisiais telefonais



Lietuvoje išmokėtos II pakopos pensijų fondų lėšos vis dar augina pardavimus šalyje. Nors antrąjį savaitgalį po sukauptų lėšų išmokėjimo pirkėjų srautai stabilizavosi, prekybininkai pastebi, kad susidomėjimas nauja įranga išlieka didesnis nei įprastai, rašoma „Bitė Lietuva“ pranešime žiniasklaidai.
„Antrąjį savaitgalį po išmokų starto stebime kiek nuosaikesnius, įprastam lygiui artimesnius klientų srautus į „Bitės“ salonus. Vis tik susidomėjimas nauja įranga išlieka gerokai padidėjęs – kai kuriose kategorijose stebime iki 80 proc. išaugusius įrangos pardavimus. Itin didelis žmonių susidomėjimas išmaniaisiais telefonais“, – sako Vaidas Butrimas, „Bitė Lietuva“ pardavimų direktorius.
Pasak jo, jau pirmąjį savaitgalį po pensijų fondų išmokų pradžios klientų srautai į „Bitės“ salonus augo apie 25 procentų. Aktyvi buvo ir elektroninė prekyba – čia pirkimo intencijos rodiklis šoktelėjo net apie 30 proc., palyginti su ankstesniu laikotarpiu. 
„Išaugę pirkėjų srautai rodo, kad dalis žmonių gautas lėšas linkę skirti ne tik kasdieniam vartojimui, bet ir didesnės vertės pirkiniams. Išaugęs dėmesys išmaniesiems įrenginiams taip pat patvirtina, kad technologijos išlieka viena prioritetinių sričių. Šiandien išmanieji telefonai nebėra vien priemonė paskambinti – jie yra visaverčiai darbo ir kasdienio gyvenimo įrankiai“, – pabrėžia skaitmeninių paslaugų bendrovės „Bitė Lietuva“ pardavimų direktorius.
V. Butrimas priduria, kad, nors augantys pardavimai verslui yra pozityvus signalas, svarbu nepamiršti ir ilgalaikės finansinės gerovės: „Skatiname žmones dalį iš II pensijų pakopos gautų lėšų skirti ne tik vartojimui, bet ir saugią ateitį užtikrinantiems sprendimams – tolesniam kaupimui ar investavimui.“
Kaip pavyzdį jis nurodo papildomą kaupimą III pensijų pakopoje, kur kaupia ir daugelis „Bitė Lietuva“ darbuotojų, bendrovei kas mėnesį prisidedant papildomomis įmokomis.

Daugiau informacijos:
Jaunius Špakauskas
„Bitė Lietuva“ korporatyvinės komunikacijos vadovas
+370 682 66188, Jaunius.Spakauskas@bite.lt

Pranesimas Ziniasklaidai
PARENGTAS ZMOGAUS

